**Vanessa L. WILLIAMS** (naskiĝis la 18-an de marto 1963) estas usona R&B/popkantistino, aktorino.

Biografio
---------

Ŝiaj gepatroj estis muzikaj instruistoj, ŝi mem studis pianoludon en la Sirakuza Universitato. Ŝi iĝis en 1983 *Miss New York* kaj unuafoje afro-usonano elektita al *Miss America*. En 1984 oni minacis aperigi en la magazino Penthouse nudajn fotojn pri Williams, kiuj estus montrontaj ŝin en lesba pozicio kun alia virino. Pro tio ŝi sentis sin devigita meze de 1984 rezigni pri la titolo de *Miss America*. Ŝi rajtis reteni la juvelitan kronon, stipendian monpremion kaj ŝi estas plu oficiale rekonita fare de *Miss America Organization* kiel "Miss America 1984 - A" kaj Suzette Charles kiel "Miss America 1984 - B."; la fotoj aperis en la septembra eldono de *Penthouse*.

Ŝia albumo *The Right Stuff* en 1988 alportis al ŝi tri nomumojn je Grammy-premio. Ŝia disketo *Save the Best for Last* de 1992 dum semajnoj pintis sur la ŝlagrolistoj, pro kiu oni nomumis ŝin denove je Grammy-premio. La kanto *Colors of the Wind* de 1995 iĝis filma kanto en desegna filmo Pocahontas de Disney.

Kiel aktorino, ŝi debutis meze de la 1980-aj jaroj. Ŝi iĝis precipe konata pro ludo en filmo *Eraser* (1996), en kiu ŝi ludis kun Arnold Schwarzenegger. Pro ŝia ludo en filmo *Soul Food* (1997), ŝi venkis *Image Award* kaj estis nomumita je *Black Film Award* de *Acapulco Black Film Festival*. Pro ŝia ludo en la agfilmo *Shaft* (2000), en kiu ŝi ludis kun Samuel L. Jackson, ŝi estis nomumita je *Blockbuster Entertainment Award* kaj *Image Award*. Pro ŝia ĉefrolo en komedio *Johnson Family Vacation* (2004) ŝi estis nomumita je BET Comedy Award.

De 2006 ĝis 2010, ŝi ludis „Wilhelmina Slater" en la ABC-produktaĵo *Uggly Betty*. De 2010 ĝis 2012, ŝi ludis *Renee Perry* en la fama televida serio Desperate Housewives.

Persona vivo
------------

Ŝi unuafoje geedziĝis kun Ramon Hervey (1987–1996), ili havas tri infanojn. Ŝia dua edzo estis NBA-stelulo Rick Fox en 1999, ili havas komunan filinon (2000). Ili divorcis en 2004.

Filmaro
-------

* 1987: *The Pick-Up Artist*
* 1991: *Another You*
* 1991: *Harley Davidson and the Marlboro Man*
* 1996: *Eraser*
* 1997: *Soul Food*
* 1997: *Hoodlum*
* 1998: *Dance With Me*
* 1999: *The Adventures of Elmo in Grouchland*
* 1999: *Light It Up*
* 2004: *Shaft*
* 2007: *And Then Came Love*
* 2007: *My Brother*
* 2009: *Imagine That*
* 2009: *Hannah Montana: The Movie*
* 2010-2012: Desperate Housewives

Diskaro
-------

* 1988 - *The Right Stuff*
* 1991 - *The Comfort Zone*
* 1994 - *The Sweetest Days*
* 1996 - *Star Bright*
* 1997 - *Next*
* 1998 - *Greatest Hits: The First Ten Years*
* 2003 - *The Christmas Collection: The Best Of*
* 2003 - *The Millennuim Collection: The Best Of*
* 2004 - *Love Songs*
* 2004 - *Silver & Gold*
* 2005 - *Everlasting Love*
* 2009 - *The Real Thing*

* Kategorio Vanessa L. Williams en la Vikimedia Komunejo (Multrimedaj datumoj)


|  |  |
| --- | --- |
| Bibliotekoj | * PeEnEo: 385970
* GND: 1012990109
* LCCN: n88028222
* VIAF: 249551293
* ISNI: 0000 0001 1462 842X
* SUDOC: 200130064
* BNF: 139662905
* MBA: 7cce3b8e-623c-4078-b079-837cbcf638c4
* BIBSYS: 7078941
* NKC: xx0025306
* BNE: XX1287612
 |